CELEX: C2005/115/05
Language: da
Date: 2005-05-14 00:00:00
Title: Domstolens dom (Tredje Afdeling) af 10. marts 2005 i de forenede sager C-96/03 og C-97/03, A. Tempelman mod Directeur van de Rijksdienst voor de keuring van Vee en Vlees (anmodning om præjudiciel afgørelse fra College van Beroep voor het bedrijfsleven) (Landbrug — bekæmpelse af mund- og klovesyge — beskyttelsesforanstaltninger truffet ud over de foranstaltninger, der er omhandlet i direktiv 85/511/EØF — medlemsstaternes kompetence)

14.5.2005   
            
            
               DA
            
            
               Den Europæiske Unions Tidende
            
            
               C 115/3
            
         
      DOMSTOLENS DOM
   
   (Tredje Afdeling)
   af 10. marts 2005
   i de forenede sager C-96/03 og C-97/03, A. Tempelman mod Directeur van de Rijksdienst voor de keuring van Vee en Vlees (anmodning om præjudiciel afgørelse fra College van Beroep voor het bedrijfsleven) (1)
   
   (Landbrug - bekæmpelse af mund- og klovesyge - beskyttelsesforanstaltninger truffet ud over de foranstaltninger, der er omhandlet i direktiv 85/511/EØF - medlemsstaternes kompetence)
   (2005/C 115/05)
   Processprog: nederlandsk
   I de forenede sager, C-96/03 og C-97/03, angående anmodninger om præjudiciel afgørelse i henhold til artikel 234 EF, indgivet af College van Beroep voor het bedrijfsleven (Nederlandene), ved afgørelser af 7. januar 2003, indgået til Domstolen den 4. marts 2003, i sagerne A. Tempelman (sag C-96/03) og ægteparret T.H.J.M. van Schaijk (sag C-97/03) mod Directeur van de Rijksdienst voor de keuring van Vee en Vlees, har Domstolen (Tredje Afdeling), sammensat af afdelingsformanden, A. Rosas (refererende dommer), og dommerne A. Borg Barthet, J.-P. Puissochet, J. Malenovský og U. Lõhmus; generaladvokat: M. Poiares Maduro; justitssekretær: ekspeditionssekretær M. Múgica Arzamendi, den 10. marts 2005 afsagt dom, hvis konklusion lyder således:
   Da mund- og klovesyge er en sygdom, der udgør en alvorlig fare for dyr, kan medlemsstaterne af artikel 10, stk. 1, i Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked udlede en kompetence til at træffe andre supplerende foranstaltninger til bekæmpelse af sygdommen end dem, der er omhandlet i Rådets direktiv 85/511/EØF af 18. november 1985 om fællesskabsforanstaltninger til bekæmpelse af mund- og klovesyge, som ændret ved Rådets direktiv 90/423/EØF af 26. juni 1990, herunder en kompetence til at træffe foranstaltning til nedslagtning af dyr, som befinder sig på en nabobedrift eller inden for en fastsat radius omkring en bedrift med smittede dyr.
   Sådanne supplerende foranstaltninger skal træffes i overensstemmelse med formålene med de gældende fællesskabsretlige bestemmelser og nærmere bestemt med direktiv 85/511, som ændret ved direktiv 90/423, med fællesskabsrettens generelle principper, såsom proportionalitetsprincippet, og med meddelelsesforpligtelsen i artikel 10, stk. 1, i direktiv 90/425.
   
      (1)  EUT C 146 af 21.6.2003.